Jonjo Shelvey

**Jonjo Shelvey**  (lahir 27 Februari 1992) ialah pemain bola sepak Inggeris yang bermain sebagai pemain tengah untuk kelab Liga Perdana Inggeris, Newcastle United dan pasukan kebangsaan England.

## Karier kelab
### Charlton Athletic

Shelvey pernah bermain untuk pasukan belia Arsenal dan kemudiannya West Ham United. Pada tahun 2004, dia berpindah ke Charlton Athletic dan menembusi pasukan utama pada musim 2007-08 selepas menjaringkan 14 gol dalam 23 penampilan untuk Charlton bawah 18. Apabila membuat penampilan pasukan utama pertamanya pada bulan April 2008 ketika menentang Barnsley, dia menjadi pemain termuda Charlton dalam sejarah ketika berumur 16 tahun 59 hari&nbsp;– mengatasi pemegang rekod sebelum ini, Paul Konchesky.

Pada 3 Januari 2009, Shelvey menjadi pemain termuda Charlton untuk menjaringkan gol ketika menentang Norwich City dalam Piala FA , 54 hari sebelum hari jadi ke-17nya, mengatasi rekod sebelum ini yang dipegang Peter Reeves yang menjaringkan gol ketika berumur 17 tahun 100 hari ketika menentang Norwich pada bulan Mei 1966. Walaupun mendapat minat daripada beberapa kelab Liga Perdana, pada pagi 27 Februari, Shelvey menandatangani kontrak profesional pertamanya bersama Charlton. Pada 9 September, dia mendatangani kontrak lanjutan setahun sehingga tahun 2012. Dia menjaringkan gol liga pertamanya ketika kemenangan 3–2 ke atas Southampton pada 4 April 2009.

### Liverpool
Shelvey menyertai Liverpool pada bulan Mei 2010, dengan yuran awal £1.7 juta. Dia membuat penampilan pertamanya untuk kelab itu pada 22 September ketika kekalahan pusingan ketiga Piala Liga kepada Northampton Town di Anfield. Liverpool  tewas 4–2 menerusi penentuan penalti selepas seri 2–2. Shelvey bermain dalam kesebelasan utama buat pertama kali dalam perlawanan peringkat kumpulan Liga Europa menentang Napoli pada 21 Oktober 2010, bermain keseluruhan 90 minit yang berakhir dengan keputusan 0–0. Pada 24 Oktober, Shelvey membuat penampilan Liga Perdana Inggeris pertamanya menentang Blackburn Rovers di Anfield, masuka pada minit ke-87 ketika Reds menang 2–1.

Shelvey menyertai kelab Championship]] , Blackpool secara pinjaman pada 30 September 2011. Pada hari berikutnya, dia menjaringkan gol dalam perlawanan pertamanya dimana mereka menang 5–0 ke atas Bristol City di Bloomfield Road. Dia juga menjaringkan gol hatrik pertamanya ketika menang 5–0 ke atas Leeds United pada bulan November 2011.

Pada 30 November 2011, dia dipanggil semula oleh Liverpool akibat kecederaan beberapa pemain terutamanya Steven Gerrard dan Lucas Leiva. Dia berada dalam kesebelasan utama untuk perlawanan Liga Perdana Inggeris buat pertama kali pada hujung minggu berikutnya dalam perlawanan menentang Aston Villa. Pada 6 Januari 2012, dia menjaringkan gol senior pertamanya untuk kelab itu ketika mereka menang 5–1 dalam pusingan ketiga Piala FA menentang Oldham Athletic di Anfield.

Pada 8 Mei 2012, dia menjaringkan gol Liga Perdana Inggeris pertamanya ketika kemenangan 4–1 ke atas Chelsea di Anfield.

Pada 10 Julai 2012 Shelvey menandatangani kontrak jangka panjang baru bersama Liverpool. Pada 20 September 2012, dia masuk sebagai pemain gantian dan menjaringkan dua gol untuk menang 5–3 ke atas Young Boys dalam Liga Europa. Tiga hari kemudian, dia dibuang padang dalam perlawanan liga menentang Manchester United pada 23 September 2012.
Shelvey juga menjaringkan gol dalam perlawanan kedua peringkat kumpulan Liga Europa menentang Udinese pada 4 Oktober 2012. Pada 22 November 2012, Shelvey menjaringkan gol ketika menentang Young Boys dalam Liga Europa yang berakhir dengan keputusan seri 2–2.

### Swansea City
Pada 3 Julai 2013, Shelvey menandatangani kontrak empat tahun bersama Swansea City, dengan yuran perpindahan awal sebanyak £5 juta. Dia menjaringkan gol pertamanya untuk kelab itu pada 16 September 2013, ketika seri 2–2 dengan Liverpool serta membuat bantuan gol kepada Michu. Dia menjaringkan gol pada 26 April 2014 ketika kemenangan 4–1 ke atas Aston Villa.

Pada bulan Julai 2015, Shelvey menandatangani perjanjian baru empat tahun bersama Swans, mengekalkannya di kelab itu sehingga musim panas tahun 2019.

## Karier antarabangsa
Pada bulan Oktober 2012 Shelvey dipanggil ke skuad England untuk dua perlawanan kelayakan Piala Dunia FIFA 2014 menentang San Marino dan Poland. Dia membuat penampilan senior pertamanya pada 12 Oktober 2012 ketika kemenangan 5–0 ke atas San Marino, menggantikan Michael Carrick pada minit ke-66.

## Statistik karier
### Kelab

## Kejayaan
;Liverpool
*Piala Liga Inggeris (1): 2011–12

## Rujukan

## Pautan luar

*
*Profil Liverpool F.C.